Diari Oficial de la Generalitat Valenciana


Sumari del DOGV 2884, del 05-12-1996 (1996/840245)

RESOLUCIÓ de 29 d'octubre de 1996, del secretari general de la Conselleria de Sanitat i Consum, per la qual dicta les instruccions de la convocatòria per a la distribució del fons assistencial destinat a ajudes protètiques per al personal que presta els seus serveis en les institucions sanitàries dependents de la Conselleria de Sanitat i Consum corresponents a l'any 1996.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2884

Data del DOGV
:   05-12-1996

Secció del DOGV
:   ALTRES DISPOSICIONS

Número del document
:   1996/840245


Data del document
:   29-10-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIÓ de 29 d'octubre de 1996, del secretari general de la Conselleria de Sanitat i Consum, per la qual dicta les instruccions de la convocatòria per a la distribució del fons assistencial destinat a ajudes protètiques per al personal que presta els seus serveis en les institucions sanitàries dependents de la Conselleria de Sanitat i Consum corresponents a l'any 1996.  
Mitjançant una instrucció de 3 d'octubre de 1994, del director per a la gestió de Personal del Servei Valencià de Salut, en compliment dels acords adoptats per la Mesa Sectorial de Sanitat constituïda el 25 de juliol de 1994, s'establia un fons assistencial destinat a ajudes protètiques englobat en el saldo disponible d'acció social.  
En la reunió mantinguda el 28 d'octubre de 1996 entre la Conselleria de Sanitat i Consum i els integrants de la Mesa Sectorial de Sanitat, composta per representants dels sindicats CEMSATSE, CSIF, CC OO i UGT, s'han assolit alguns acords que afecten la identificació d'algunes pròtesis i la determinació de la seua quantia.  
En virtut de les atribucions que tinc conferides per l'article 9.c del Decret del Consell de la Generalitat Valenciana 37/1994, de 21 de febrer, i per l'article 42.k del Decret 46/1988, de 12 d'abril, resolc:  
Primer  
Identificar les pròtesis objecte de protecció social i determinar els màxims de les ajudes econòmiques que corresponen a cada una, per un import màxim de 24.926.510 de pessetes, d'acord amb les normes que es recullen en l'annex d'aquesta resolució.  
Segon  
Serà beneficiari de l'esmentat fons assistencial el personal que, mitjançant qualsevol tipus de relació jurídica, treballe en les institucions sanitàries gestionades per la Conselleria de Sanitat i Consum, i que es trobe en situació d'actiu o assimilat en la data d'acabament del termini de presentació de sol·licituds, sempre que perceba les retribucions a càrrec del pressupost de despesa i dotacions del Servei Valencià de Salut.  
Per a la percepció de les ajudes per part del personal interí i eventual serà requisit haver estat en actiu, com a mínim, des del dia 1 de gener de 1996 fins a la data d'acabament del termini de presentació de sol·licituds.  
Tercer  
Aquesta resolució té vigència exclusivament per a l'any 1996.  
València, 29 d'octubre de 1996.- El secretari general de la Conselleria de Sanitat i Consum: Juan Oliver Chirivella.  
ANNEX  
I. Àmbit d'aplicació  
Podrà sol·licitar el fons assistencial destinat a ajudes protètiques el personal que, mitjançant qualsevol tipus de relació jurídica, preste els seus serveis en les institucions sanitàries del Servei Valencià de Salut, i que es trobe en situació d'actiu o assimilat en la data d'acabament del termini de presentació de sol·licituds, sempre que perceba les retribucions a càrrec del pressupost de despeses i dotacions del Servei Valencià de Salut.  
Per a la percepció de les ajudes pel personal interí i eventual serà requisit haver estat en actiu, com a mínim, des del dia 1 de gener de 1996 fins a la data d'acabament del termini de presentació de sol·licituds.  
Seran objecte d'ajuda les pròtesis adquirides entre l'1 de gener de 1996 i l'últim dia del termini de presentació de sol·licituds que dóna l'apartat IV d'aquest annex.  
II. Comissió de fons assistencial  
Es crea una comissió, constituïda per un representant de l'administració i un de cadascuna de les organitzacions sindicals sotasignats de l'Acord de 28 d'octubre de 1996, que seran designats per la Conselleria de Sanitat i Consum, a proposta de les organitzacions.  
Aquesta comissió serà l'encarregada d'elevar la proposta de resolució, en el sentit que calga, al secretari general de la Conselleria de Sanitat i Consum.  
III. Classes de pròtesis i quanties  
Les pròtesis susceptibles d'acollir-se al fons assistencial seran les que tot seguit es detallen. Les quanties màximes que es concediran a cada una no podran superar el 50% de l'import que figura en la factura que aportarà el sol·licitant, ni superar les quantitats màximes que corresponen a cada tipus de pròtesis.  
- Pròtesis auditives (audífons): fins a 50.000 pessetes.  
- Tractaments o pròtesis dentals (dentadura completa superior i inferior, dentadura superior o inferior, tractaments d'endodòncia i d'ortodòncia, etc.): fins a 50.000 pessetes.  
- Pròtesis oculars: fins a un màxim de 25.000 pessetes. No s'hi inclouen les muntures i els vidres progressius.  
- Pròtesis ortopèdiques i vehicles de minusvàlids: fins a 50.000 pessetes.  
Es podran sol·licitar aquestes ajudes per al personal inclòs en l'àmbit d'aplicació i, a més, per als components de la unitat familiar i les persones que convisquen en el domicili familiar sempre que depenguen econòmicament de l'empleat públic i no facen cap feina retribuïda. Això es determinarà segons la declaració de la renda.  
Seran rebutjades les sol·licituds de fons assistencials sobre assistències cobertes pels diferents règims de la Seguretat Social (MUFACE, règim general, etc.). Per a això, la comissió verificarà si les prestacions sol·licitades són cobertes per aquests règims.  
IV. Requisits, terminis i sol·licituds  
Les persones interessades podran formular sol·licituds en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana, mitjançant el model d'instància que s'adjunta, en doble exemplar, adreçada a la comissió esmentada en l'apartat II i es presentarà en el registre d'entrada del centre de despesa on es trobe destinada la persona que fa la sol·licitud.  
Les unitats receptores de les sol·licituds faran el següent:  
1. Tornar a les persones que fan la sol·licitud un exemplar segellat i datat com a justificant.  
2. Verificar que a les sol·licituds s'adjunta tota la documentació exigida, demanant a la persona interessada, en el cas d'ella, que presente els documents corresponents abans del termini de presentació d'instàncies, amb l'advertiment que si no ho fera s'arxivaria la instància.  
3. Qualificar les sol·licituds, determinant si per tenir els requisits i les condicions establits en la convocatòria n'escau la concessió o bé n'escau la denegació per no tenir qualsevol dels requisits i les condicions establits en la convocatòria.  
4. Elaboració i remissió, tan aviat com siga possible, a les direccions territorials de la Conselleria de Sanitat i Consum o a l'Àrea de Salut d'Alcoi de la proposta provisional, per centres de despesa, de concessió d'ajudes protètiques.  
Les direccions territorials i la gerència de l'àrea faran el següent:  
1. Refondre les diferents propostes a què es refereix el punt anterior i enviar a la Secretaria General de la Conselleria de Sanitat i Consum la proposta provisional de concessió d'ajudes protètiques.  
2. Denegar i notificar a les persones interessades dels expedients d'ajudes protètiques que no tinguen els requisits de la convocatòria.  
En les resolucions denegatòries es farà constar la causa de denegació, el termini i la forma de la impugnació, així com l'autoritat a què pot presentar-se el recurs.  
La forma d'emplenar pels centres de despesa, les direccions territorials i la gerència de l'àrea els projectes de proposta i les propostes provisionals de concessió de les ajudes serà relacionant els sol·licitants per ordre creixent de quanties de rendiment familiar per càpita del sol·licitant.  
Es consignarà pel següent ordre:  
1. Cognoms i nom de qui fa la sol·licitud, fent referència a la clau del règim jurídic de personal estatutari (E), laboral (L) i funcionari (F).  
2. Nombre del document nacional d'identitat.  
3. Cognoms i nom del beneficiari.  
4. Rendiment familiar per càpita, que serà el quocient resultant de dividir la quantia que conste com a base imposable en l'última declaració sobre la renda de les persones físiques del sol·licitant entre el nombre d'integrants de la unitat familiar del mateix que conste en la declaració.  
5. Tipus de pròtesis per a què se sol·licita l'ajuda.  
6. Import total de les ajudes.  
En cada pàgina de cada una de les relacions s'efectuarà, en el cas d'ell, un ròssec, consignant-se al final de cada declaració la suma total.  
Les sol·licituds hauran d'anar indefugiblement acompanyades de la documentació ressenyada en la norma V. Aquesta haurà de ser original en el cas de les factures, els rebuts o els documents de pagament. Per a sol·licitar la posterior devolució dels originals de la documentació aportada caldrà ressenyar-ho en la sol·licitud. La devolució s'efectuarà una vegada acabat l'expedient administratiu i realitzats els pagaments, arreplegant-la les persones interessades o persones autoritzades, sense que implique costos addicionals per a l'administració.  
V. Documentació que hauran d'aportar tots els sol·licitants  
- Model de sol·licitud que s'adjunta a la present norma emplenats tots els seus apartats.  
- Fotocòpia completa i confrontada de la declaració de l'impost de la renda de les persones físiques de l'any 1995, corresponent a cada membre de la unitat familiar amb obligació de declarar.  
- Factures o documentació original corresponent a les pròtesis adquirides i que es circumscriguen al període fixat en l'apartat I del present annex.  
- Quan el cònjuge o persona amb qui hom convisca realitze treballs remunerats fora de l'àmbit de la Generalitat Valenciana, s'aportarà un certificat de l'empresa o entitat on preste serveis del fet que no és beneficiari d'un altre tipus d'ajuda econòmica per a la finalitat que se sol·licita.  
VI. Criteris econòmics per a la concessió de les ajudes  
Les ajudes es concediran en les quanties fixes determinades en la present instrucció, amb els límits de disponibilitats pressupostàries corresponents i per ordre creixent dels quocients que resulten de dividir el rendiment anual de la unitat familiar del sol·licitant entre el nombre d'integrants. En casos d'igual quantia de rendiment per membre de la unitat familiar es donarà preferència al major nombre de fills.  
El rendiment anual esmentat ha de ser necessàriament el que conste com a base imposable en l'última declaració de l'impost sobre la renda de les persones físiques.  
La base imposable esmentada es dividirà entre el nombre de membres de la unitat familiar que consten en la respectiva declaració o declaracions. El quocient resultant constituirà el rendiment familiar per càpita a aquests efectes.  
VII. Altres normes  
L'administració queda facultada per facilitar les dades que li siguen sol·licitades per l'administració tributària a efectes fiscals derivats de la concessió d'ajudes.  
Model de sol·licitud  
Fons assistencial per a ajudes protètiques  
Dades del sol·licitant  
Primer cognom  
Segon cognom  
Nom  
DNI   
Centre de treball  
Localitat   
Categoria professional  
Relació jurídica  
Situació administrativa   
   
Dades del destinatari  
Primer cognom  
Segon cognom  
Nom   
Relació amb el sol·licitant  
Conviu amb el sol·licitant?   
   
Tipus d'ajuda  
Documentació que s'adjunta  
- Fotocòpia de l'última declaració de l'impost sobre la renda de les persones físiques  
- Rebuts o factures objecte de l'ajuda  
- Certificat de no ser beneficiari de cap altre tipus d'ajuda per al mateix fi per la persona que convisca amb el sol·licitant.  
- Altres (indiqueu-los):  
..., ... d ... de 1996  
Comissió del fons assistencial  
Secretaria General de la Conselleria de Sanitat i Consum  
c/ Roger de Llúria, 19 - 46187 València.